**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԱՊՐԻԼԻ 12-Ի N 439-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» օրենքի 34-րդ հոդվածի 1-ին մասը, «Ազդարարման համակարգի մասին» օրենքում փոփոխություններ և լրացումներ կատարելու մասին ՀՕ-495-Ն օրենքի 13-րդ հոդվածի 2-րդ մասը և «Մարդու իրավունքների պաշտպանի մասին» սահմանադրական օրենքում լրացումներ կատարելու մասին ՀՕ-500-Ն օրենքի 4-րդ հոդվածի 2-րդ մասը՝ Հայաստանի Հանրապետության կառավարությունը ***որոշում է.***

1. Հայաստանի Հանրապետության կառավարության 2018 թվականի ապրիլի 12-ի «Ազդարարման միասնական էլեկտրոնային հարթակի տեխնիկական նկարագիրը և վարման կարգը հաստատելու մասին» N 439-Ն որոշման մեջ կատարել հետևյալ փոփոխությունները և լրացումները՝

1) որոշման N 1 Հավելվածում.

ա) 3-րդ կետի 1-ին նախադասությունը շարադրել հետևյալ խմբագրությամբ.

**«Ազդարարել»** բաժինը նախատեսված է միասնական էլեկտրոնային հարթակի միջոցով հանցագործության (կոռուպցիոն բնույթի դեպքերի) և շահերի բախման կամ վարքագծի կանոնների կամ անհամատեղելիության պահանջների կամ այլ սահմանափակումների կամ հայտարարագրման հետ կապված խախտման վերաբերյալ հաղորդում ներկայացնելու համար:

բ) 4-րդ կետը շարադրել հետևյալ խմբագրությամբ.

4. Միասնական էլեկտրոնային հարթակի միջոցով հաղորդում ներկայացնելիս՝ լրացվում է հետևյալ հարցերը պարունակող հարցաշարը՝

1) այն մարմինը կամ կազմակերպությունը, որտեղ կամ որի աշխատողի մասնակցությամբ, ըստ ազդարարի, կատարվել է հանցագործություն կամ թույլ է տրվել շահերի բախման կամ վարքագծի կանոնների կամ անհամատեղելիության պահանջների կամ այլ սահմանափակումների կամ հայտարարագրման հետ կապված խախտում (պարտադիր).

2) հանցագործություն կամ շահերի բախման կամ վարքագծի կանոնների կամ անհամատեղելիության պահանջների կամ այլ սահմանափակումների կամ հայտարարագրման հետ կապված խախտում կատարած անձի անունը, ազգանունը, պաշտոնը (ոչ պարտադիր).

3) հանցագործությանը կամ շահերի բախման կամ վարքագծի կանոնների կամ անհամատեղելիության պահանջների կամ այլ սահմանափակումների կամ հայտարարագրման հետ կապված խախտմանն առնչություն ունեցող այլ անձի անունը, ազգանունը, պաշտոնը (ոչ պարտադիր).

4) հանցագործության կամ շահերի բախման կամ վարքագծի կանոնների կամ անհամատեղելիության պահանջների կամ այլ սահմանափակումների կամ հայտարարագրման հետ կապված խախտումը կատարելու ամսաթիվը, իսկ եթե դա հայտնի չէ, ապա՝ այն ժամանակագրական միջակայքը, երբ տեղի է ունեցել հանցագործությունը (պարտադիր).

5) հանցագործության կամ շահերի բախման կամ վարքագծի կանոնների կամ անհամատեղելիության պահանջների կամ այլ սահմանափակումների կամ հայտարարագրման հետ կապված խախտման մանրամասները՝ նշելով, թե երբ և ինչ պայմաններում է կատարվել համապատասպան արարքը::

գ) 9-րդ և 10-րդ կետերը շարադրել հետևյալ խմբագրությամբ.

**«Վիճակագրություն»** բաժնում ներկայացվում են վիճակագրական տվյալներ միասնական էլեկտրոնային հարթակի այցելությունների թվի, ըստ ամիսների և տարիների միասնական էլեկտրոնային հարթակի միջոցով ներկայացված հաղորդումների թվի, անանուն և տվյալների ներկայացնելու եղանակով ներկայացված ազդարարումների տոկոսային հարաբերակցության, իրավասու այլ մարմիններին վերահասցեագրված տոկոսային ազդարարումների հարաբերակցության, կոռուպցիոն բնույթի դեպքերի և շահերի բախման կամ վարքագծի կանոնների կամ անհամատեղելիության պահանջների կամ այլ սահմանափակումների կամ հայտարարագրման հետ կապված խախտումների տոկոսային հարաբերակցության, մերժված ազդարարումների և ստացված ազդարարումների տոկոսային հարաբերակցության, «Օպերատիվ-հետախուզական գործունեության մասին» օրենքով սահմանված կարգով ստուգված և չստուգված հաղորդումների տոկոսային հարաբերակցության, «Օպերատիվ-հետախուզական գործունեության մասին» օրենքով սահմանված կարգով ստուգված հաղորդումների արդյունքում ընդունված՝ քրեական գործ հարուցելու և քրեական գործի հարուցումը մերժելու մասին որոշումների տոկոսային հարաբերակցության, Կոռուպցիայի կանխարգելման հանձնաժողովի կողմից շահերի բախման կամ վարքագծի կանոնների կամ անհամատեղելիության պահանջների կամ այլ սահմանափակումների կամ հայտարարագրման հետ կապված խախտումներով հարուցված վարույթների թվի վերաբերյալ:

Հարթակում ներբեռնվում է նաև Մարդու իրավունքների պաշտպանի կողմից ներկայացվող ազդարարման հետ կապված հաշվետվությունը և վիճակագրությունը::

10. **«Հարթակի միջոցով բացահայտված կոռուպցիոն դեպքեր և շահերի բախման կամ վարքագծի կանոնների կամ անհամատեղելիության պահանջների կամ այլ սահմանափակումների կամ հայտարարագրման հետ կապված խախտումներ»** բաժինը ներկայացնում է միասնական էլեկտրոնային հարթակով ներկայացված հաղորդումների միջոցով բացահայտված հանցագործությունների և շահերի բախման կամ վարքագծի կանոնների կամ անհամատեղելիության պահանջների կամ այլ սահմանափակումների կամ հայտարարագրման հետ կապված խախտումների մասին համառոտ տեղեկատվություն:

2) Որոշման N 2 հավելվածում.

ա) լրացնել հետևյալ բովանդակությամբ 2.1-ին կետով.

2.1 Միասնական էլեկտրոնային հարթակին ապահովվում է նաև Մարդու իրավունքների պաշտպանի հասանելիությունը՝ վերջինիս կողմից վարվող վիճակագրությունը ներբեռնելու նպատակով:

բ) լրացնել հետևյալ բովանդակությամբ 9.2-րդ և 9.3-րդ կետերով.

9.2. Կոռուպցիայի կանխարգելման հանձնաժողովն ապահովում է իրեն վերահասցեագրված՝ իր իրավասության ոլորտին առնչվող հաղորդումների հաշվառումը, քննարկումը, իր իրավասությունների շրջանակներում միջոցների ձեռնարկումը և անհրաժեշտության դեպքում՝ համապատասխան ակտի ընդունումը:

9.3 Կոռուպցիայի կանխարգելման հանձնաժողովը համապատասխան վարույթ հարուցելու կամ վարույթ հարուցելը մերժելու, ինչպես նաև վարույթի ընթացքում որոշման կայացնելու մասին տեղեկատվությունը եռօրյա ժամկետում ներկայանում է Գլխավոր դատախազություն::

**2.** Սույն որոշումն ուժի մեջ է մտնում ազդարարման միասնական էլեկտրոնային հարթակը վերազինելու և ազդարարման միասնական էլեկտրոնային հարթակին Մարդու իրավունքների պաշտպանի հասանելիությունն ապահովելու պահից: